1839 йисуз Мацар вири Самур округдихъ галаз Урусат империядин гъилик акатнай. Урусат империядик квай чIавуз, хуьр Дагъустан вилаятдин Самур округдин Ахцегьпарадин наибвалдиз талукь тир. 1961 йисал кьван хуьре авай 250 майишатра 5000 кьван кас яшамиш жезвай. Орджоникидзедин тIварунихъ галай колхозда 386 колхозник кIвалахзавай ва 13 майишатар кардик квай. Мацавийриз 1200 лапагар, 500 карч алай чIехи мал, 60 пар ялдай яцар, 200 балкIанар ва са шумуд виш гектар сад-садалай вине авай айванар хьиз кьантIар-кьантIар хьана фенвай кьуьгъверар авай .